《题听蛙轩》
宋代·王迈

白杜诗人大方家，诗两牛腰书五车。
高谈世事坐扪虱，大扁丈在名听蛙。
我见东野低头拜，三年未了听蛙偿。
蛙有何好君赏音，从黾得蛙自尊大。
君胡不听高冈丹凤鸣，又胡不听华亭鹤唳声。
答云二物不间出，吾与此蛙别有情。
年来凤去避矰弋，梧桐其棲竹其食。
有时伸喙鸣朝阳，反被妖乌豪鹞击。
鹤亦远引归辽东，无缘得近清宫。
纵鸣九皋许嘹唳，流矢伤翼愁天翁。
不如且听蛙声好，唤回梦觉春池早。
纵饶翡翠上苕兰，差胜蛩螀啼露草。
王子掉头曰不然，夫君标致如胎仙。
富家有子比雏鵷，吾道岂得长迍邅。
不妨少待两三年，一鸣惊人飞冲天。
群蛙蜿蝡何足怜，弃置官池任啾喧。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。